ΑΠΌΦΑΣΗ EUPOL ΚΙΝΣΆΣΑ/1/2004 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ της 9ης Δεκεμβρίου 2004 σχετικά με το διορισμό του Αρχηγού Αποστολής της Αστυνομικής Αποστολής EUPOL «Κινσάσα» της ΕΕ στην Κινσάσα (ΛΔΚ) (2004/931/ΚΕΠΠΑ) H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ, Έχοντας υπόψη: τη συνθήκη για την Ευρωπαϊκή Ένωση, και ιδίως το άρθρο 25, παράγραφος 3, την κοινή δράση 2004/847/ΚΕΠΠΑ του Συμβουλίου, της 9ης Δεκεμβρίου 2004, για την έναρξη της Αστυνομικής Αποστολής της ΕΕ στην Κινσάσα (ΛΔΚ) (1), και ιδίως τα άρθρα 5 και 8, Εκτιμώντας τα ακόλουθα: (1) Τα άρθρα 5 και 8 της κοινής δράσης 2004/847/ΚΕΠΠΑ προβλέπει ότι το Συμβούλιο εξουσιοδοτεί την Επιτροπή Πολιτικής και Ασφάλειας να λαμβάνει τις συναφείς αποφάσεις σύμφωνα με το άρθρο 25 της Συνθήκης για την Ευρωπαϊκή Ένωση, συμπεριλαμβανομένης της αρμοδιότητας να διορίζει, κατόπιν προτάσεως του Γενικού Γραμματέα/Ύπατου Εκπροσώπου, τον Αρχηγό Αποστολής. (2) Ο Γενικός Γραμματέας/Ύπατος Εκπρόσωπος πρότεινε το διορισμό του κ. Adílio CUSTÓDIO, ΑΠΟΦΑΣΙΖΕΙ: Άρθρο 1 Ο κ. Adílio CUSTÓDIO διορίζεται Αρχηγός Αποστολής της Αστυνομικής Αποστολής της ΕΕ στην Κινσάσα (ΛΔΚ), όσον αφορά την Ενιαία Αστυνομική Μονάδα (IPU) (EUPOL Κινσάσα), από την ημέρα που θα λειτουργήσει η Αποστολή. Μέχρι εκείνη την ημερομηνία, ενεργεί ως Αρχηγός της Ομάδας Σχεδιασμού. Άρθρο 2 Η παρούσα απόφαση παράγει αποτελέσματα από την ημέρα της έκδοσής της. Εφαρμόζεται έως τις 31 Δεκεμβρίου 2005. Έγινε στις Βρυξέλλες, στις 9 Δεκεμβρίου 2004.

[Source: multi_eurlex | Tokens: 1389]